L-eks Segretarju Parlamentari Rosianne Cutajar insistiet li r-riforma fl-użu tal-kannabis se toħloq soċjetà iktar ġusta u mhux se ġġib rovina fil-pajjiż. "Riforma li se tgħin u mhux tfixkel, riforma li tirrikonoxxi r-realtà u mhux tinnormalizza l-użu tal-kannabis. Kburija li kont Jien bħala membru parlamentari li poġġejt din ir-riforma fuq l-aġenda tal-Gvern," stqarret Cutajar. Meta kienet qed titkellem fil-parlament dwar l-abbozz ta' liġi li jwaqqaf l-Awtorità għall-użu responsabbli tal-kannabis, Cutajar qalet il-persuni li jagħmlu użu mill-kannabis , dan l-abbozz irid ibegħedhom mill-Qorti. Cutajar ammetiet li "r-realtà hi l-Gvern ma jistax jkollu kontroll assolut x'jiġri bejn l-erba' ħitan tad-dar iżda bħala Gvern iridu nafdaw fis-sens komun tas-soċjetà". Il-membru parlamentari qalet li mill-banda l-oħra din ir-riforma se tipproteġi lill-minuri billi ma jiġux arrestati u ttrawmatizzati. Fuq kollox il-kondonna tagħhom mhux se tkun mċappsa. Cutajar kompliet tgħid li din ir-riforma se tkun qed tħott il-ħitan tal-preġudizzju u mhux se tħajjar l-użu iżda tirrispetta l-għażla tal-individwu u mhux tikkastigah, se tgħinu u mhux tkisser lill-individwu u fl-aħħar mill-aħħar tħalli pajjiż iktar soċjalment ġust. Il-Caritas ingħaqdet ma' diversi għaqdiet non-governativi u wissiet fuq il-periklu li l-kannabis issir parti integrali mill-kultura u qalet li fil-kuntest ta' din ir-riforma, trid tistaqsi mistoqsija – x'tip ta' soċjetà rridu għalina nfusna u għall-ġenerazzjonijiet futuri? Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_619663506aa7a_rand.td-a-rec-img{text-align:left}.td_uid_3_619663506aa7a_rand.td-a-rec-img img{margin:0 auto 0 0}